./data/phi0914/phi00139/phi0914.phi00139.perseus-lat1.xml
Titus Livius (Livy)
Claudi , apud vos oratio est, quam Romae nuper apud senatum fuit             tunc enim Lacedaemoniis accusantibus       respondendum erat; nunc a vobis ipsis accusati sumus, apud quos causa est       dicenda   quam iniquitatem condicionis subimus       illa spe, iudicis animo te auditurum esse posita contentione, qua paulo ante       egisti  ego certe, cum ea, quae et hic antea apud Q Caecilium et postea Romae questi sunt Lacedaemonii, a te paulo ante relata       sint, non tibi, sed illis me apud te respondere credam   caedem obicitis eorum, qui a Philopoemene praetore       evocati ad causam dicendam interfecti sunt  hoc ego crimen non modo a vobis,       Romani, sed ne apud vos quidem nobis obiciendum fuisse arbitror  quid ita? quia       in vestro foedere erat, ut maritimis urbibus abstinerent Lacedaemonii             quo tempore armis captis urbes, a quibus       abstinere iussi erant, nocturno impetu occupaverunt si T Quinctius , si exercitus Romanus, sicut antea, in Peloponneso fuisset, eo       nimirum capti et obpressi confugissent;  cum       vos procul essetis, quo alio, nisi ad nos, socios vestros, quos antea Gytheo       opem ferentes, quos Lacedaemonem vobiscum simili de causa obpugnantes viderant,       confugerent?  pro vobis igitur iustum piumque bellum       suscepimus  quod cum alii laudent, reprehendere ne  Lacedaemonii quidem possint, dii quoque ipsi comprobaverint, qui nobis       victoriam dederunt, quonam modo ea, quae belli iure acta sunt, in disceptationem       veniunt? quorum tamen maxima pars nihil pertinet ad nos   nostrum est, quod evocavimus ad causam dicendam eos,       qui ad arma multitudinem exciverant, qui expugnaverant maritima oppida, qui       diripuerant, qui caedem principum fecerant;        quod vero illi venientes in castra interfecti sunt, vestrum est, Areu et       Alcibiade, qui nunc nos, si diis placet, accusatis, non nostrum   exules Lacedaemoniorum, quo in numero hi quoque duo       fuerunt, et tunc nobiscum erant, et, quod domicilio sibi delegerant maritima       oppida, se petitos credentes, in eos, quorum opera patria extorres ne in tuto       quidem exilio posse consenescere se indignabantur, impetum fecerunt   Lacedaemonii igitur Lacedaemonios, non Achaei       interfecerunt; nec iure an iniuria caesi sint argumentari refert”